Социальнэ пособиехэм хохъуэ
2019 гъэм мазаем и 1-м щегъэжьауэ УФ-м Социальнэ страхованэмкIэ и фондым и мылъкум къыхэкIыу ят социальнэ пособие- хэм зэхъуэкIыныгъэхэр ягъуэтащ.
Сабийр къалъхуа иужь анэхэм зэуэ ират ахъшэр сом 17479,73-рэ хъунущ. Япэ быныр илъэсрэ ныкъуэрэ хъухукIэ зэрыкIэлъыплъым щхьэкIэ мазэ къэс ят ахъшэр сом 3277, 45-рэ нэхъ мащIэу щытынукъым, етIуанэм, абы къыкIэлъыкIуэхэм папщIэ сом 6554,89-рэ.
Уэндэгъугъэр мазищым нэмысауэ медицинэ IуэхущIапIэхэм зыщезыгъэтх цIыхубзхэм зэуэ сом 655,49-рэ иратынущ.
2019 гъэм уэндэгъугъэм щхьэкIэ ятыну пособиер елъытауэ щытынущ илъэситIым (2017 — 2018) къриубыдэу къи- хьа улахуэм, зэрылэжьа илъэс бжыгъэм. Ахъшэр тещIыхьауэ щытынущ ику ит и лэжьапщIэм. Зэрылэжьа илъэс бжыгъэр мазихым нэмысамэ, нэхъ мащIэ дыдэу ят улахуэм тращIыхьынущ.
Ику ит лэжьапщIэр МРОТ-м хуагъадэ, илъэ-
ситIым къриубыдэу улахуэ гуэр имыIамэ е а лъэхъэнэм къихьар нэхъ мащIэ дыдэу ят улахуэм нэхърэ нэхъ цIыкIумэ.
ПIалъэкIэ зэрымылэжьэфым, уэндэгъугъэм, зэрылъхуам къыхэкIыу ят пособиер зытращIыхь нэхъ мащIэ дыдэу ят улахуэр сом 11 280-м нос.
Дунейм ехыжа цIыхур щIалъхьэн папщIэ сом 5946,47 — рэ ират.
УФ-м Социальнэ страхованэмкIэ и
фондым Къэбэрдей-Балъкъэрым щиIэ
къудамэм и пресс-IуэхущIапIэ.
